Държавен вестник, бр. 21, 2023 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  21
12.05.2003 г., посл. изм. със Заповед № РД-09-
4493 от 18.11.2021 г.) изискванията за входящото 
минимално образователно и/или квалифика­
ционно равнище към кандидатите са:
 за ученици – завършено основно обра­
зование;
 за лица, навършили 16 г. – завършен 
първи гимназиален етап.
Изискванията за входящо минимално ква­
лификационно равнище при продължаващо 
професионално обучение с придобиване на 
втора степен на професионална квалифика­
ция е придобита първа СПК по професия от 
област на образование „Техника“.
Здравословното състояние на кандидата 
се удостоверява с медицински документ, до­
казващ, че професията, по която желае да се 
обучава, не му е противопоказна.
1.2. Валидиране на професионални знания, 
умения и компетентности
Придобиването на квалификация по про­
фесията „Оператор в металургията“ или по 
част от нея чрез валидиране на придобити с 
неформално или информално учене резултати 
от ученето се осъществява съгласно Наредба 
№ 2 от 2014 г. за условията и реда за вали­
диране на професионални знания, умения и 
компетентности, издадена от министъра на 
образованието и науката (ДВ, бр. 96 от 2014 г.).
2. Описание на професията
2.1. Трудови дейности, отговорности, лич­
ностни качества, особености на условията на 
труд, оборудване и инструменти, изисквания 
за упражняване на професията, определени в 
законови и подзаконови актове (здравословно 
състояние, правоспособност и др.)
Операторът в металургията работи със: 
машини и съоръжения за транспортиране 
на материали – транспортни ленти, хидро­
транспорт, пневмотранспорт и шихтоподго­
товка на материалите, металургични пещи 
и спомагателни съоръжения, съоръжения 
за пирометалургично рафиниране, апарати 
и съоръжения за хидрометалургична прера­
ботка, помпи и комуникации, разливъчни 
машини и съоръжения, машини и съоръжения 
за разкрояване и подаване на заготовки за 
нагряване и валцуване, машини за горещо и 
студено валцуване, машини за пресоване и 
изтегляне, машини за последваща обработка 
на металите (металургични пещи, почистващи 
машини, машини за нанасяне на покрития и 
др.) и електролизни инсталации.
Операторът в металургията изпълнява 
задачи, свързани с подготовка на суровините, 
отговаря и следи за правилното протичане на 
технологичните процеси в зоната на отговор­
ност в предвидените параметри за съответния 
цех, контролира и управлява технологично 
оборудването, настройва отделни елементи, 
следи за неговото състояние и при установени 
нередности и проблеми предприема своевре­
менно действия за отстраняването им съгласно 
работните инструкции и в рамките на своите 
задължения и информира своевременно пре­
кия си ръководител. Контролира спирането 
на оборудването за ремонт и пускането му в 
експлоатация. Операторът в металургията е 
подчинен на преките си ръководители – на­
чалник-участък или началник-смяна. При из­
пълнението на ежедневните си трудови задачи 
спазва стриктно технологичните инструкции 
на работното си място, спазва изискванията 
за здравословни и безопасни условия на труд 
и за пожарна и аварийна безопасност. В края 
на смяната докладва на прекия си ръководи­
тел за изпълнената работа и състоянието на 
работното си място.
Придобилият втора степен на професионал­
на квалификация по професията „Оператор 
в металургията“ по специалностите „Мета­
лургия на черните метали“ и „Металургия на 
цветните метали“ освен посочените дейности 
работи и с оборудване, ръчни и механизира­
ни инструменти за изпълнение на трудовите 
задължения и обезопасяване на работното 
място. Наблюдава измервателни уреди и 
контролни табла, КИПиА прибори, както 
и електронни дисплеи и монитори, следи за 
осигуряване на ефикасна и безопасна работа 
на оборудването и съоръженията, подпомага 
поддръжката и ремонта им и поддържането 
на чисти работни места. Извършва замерва­
ния, записва резултати, попълва документи 
за извършени операции.
Операторът в металургията с квалификация 
по специалностите „Металургия на цветните 
метали“ и „Металургия на черните метали“ 
трябва да следи за правилното протичане на 
технологичния процес, за качеството на про­
дукцията и да съчетава работата си с другите 
оператори. Операторът спазва техническите 
и технологичните изисквания за работа с ма­
шини, пещи и съоръжения на работното си 
място, поддържа чисто работното си място, 
събира битовите и промишлените отпадъци 
на определените за целта места, като спазва 
екологичните норми и разпоредби за съответ­
ното работно място. Много от задачите, които 
изпълнява операторът, се извършват с помощ­
та на специализиран софтуер. Това налага 
задължително усвояване на компетентности 
за работа с такива програми. Използването 
на компютри, съвременни софтуерни пакети и 
модерно производствено оборудване е важно 
условие за упражняването на тази професия.
Операторът в металургията може да работи 
във всички предприятия и фирми с предмет 
на дейност добив и обработка на черни и 
цветни метали и сплави.
В своята професионална дейност операторът 
в металургията използва широк спектър от 
материали, машини, съоръжения, прибори и 
устройства, свързани с технологичния процес.